Rotarymøte 5/1-2016

Presidenten ønsket velkommen til nytt år, og berømmet Granli IL for fine løyper på Liermoen.

**Litt statistikk**: Frammøte 56%, Gjennomsnittsalder 60 år, Antall medlemmer 50.

**Valg til nytt styre v/Olav N: Styret for 2016-2017:**

President: Werner Melby (2016-2017)

Past president: Eva Snare (2016-2017)

President elect: Hilde Nygaard (2017-2018)

Sekretær: Inge Langrekken

Styremedlem: Stig Holen (2016-2017)

**Kåre Hansen** takket på vegne av Frelsesarmeen for god innsats som grytevakt på Mega og Kongsenteret til jul.

**Kveldens foredragsholder var Bjørn Andersen**, pensjonert rektor for fengselsundervisningen på Ullersmo. Bosatt i Nord-Odal.

Han startet på Ullersmo i 1994 og var der i 13 år. Jobben var utfordrende p.g.a. mange ikke norske innsatte.

Skolen er underlagt videregående skole, og følger norsk lov. Skolen skal drives som vanlig skole og ikke fengsel. Skolen er frivillig for fangene, og skolen kunne bestemme hvem som fikk undervisning. Det gis undervisning for videre utdanning og studier samt teori til yrkesfag. Elevene var ulike. Noen klarte skolen, mens andre falt fra. Undervisningen foregikk på norsk! 30% av elevene var ikke norske.

Skolen hadde 6-7 lærere både kvinner og menn. Skolen hadde eget budsjett, og styrte etter det. Meningen med skolen var å øke allmennkunnskapen slik at de innsatte kunne leve godt i samfunnet når de kom ut!

Foredraget ble krydret med spørsmål fra salen og mange interessante og artige historier fra foredragsholderen.